السلام عليكم ورحمة الله وبركاته اهلا بكم في حلقة جديدة من برنامج زكاتي اتكلمت معكم في الحلقات اللي فاتت عن حاجة كده اسمها الاصول السابتة. او كان مسميها الفقهاء عروض القونية او عروض المستغلات. وجوة الاصول السابتة دي خدنا فيها العقارات وخدنا
الالات والمعدات والاساس وخدنا فيها الاسهم والسندات وغيره. وكان خلاصة الكلام كله ان احنا بنتكلم على ان الاصل في الاصول السابتة ان هي مش عليها زكاة. انما اللي ناتج من
هو اللي عليه زكاء ازا بلغ النصاب وحال عليه الحول ازا كانت بغرض الاستغلال وازا كان في بعض الاصول اللي تم تصنيفها محاسبيا من ضمن الاصول السابتة ولكن بغرض التجارة فقلنا تضم الى الوعاء الزكوي
تعالوا بقى النهاردة نتكلم عن بند الاصل فيه ان هو خاضع للزكاة. يعني ايه الاصل فيه؟ يعني الاساس ان اغلب الاصول اللي جاية جوة البند ده او جوة التصنيف ده
هتبقى خاضعة للزكاة. تصنيف اقصد انهي تصنيف؟ اقصد التصنيف المحاسبي احنا بنبدأ من التصنيف المحاسبي بس الاحكام بناخدها من الاحكام الشرعية. طيب البند بتاع النهاردة العنوان الكبير بتاعه اسمه الاصول المتداولة
جوة الاصول المتداولة او تعريف الاول الاصول المتداولة عند الفقهاء او بتساوي ايه عند الفقهاء اسمها عروض التجارة. طيب ايه اشهر الامسلة اللي موجودة جوة الاصول المتداولة؟ عندنا اشهر الامسلة البضاعة
عندنا اشهر الامسلة النقدية الفلوس اللي موجودة في البنك الاوراق المالية ممكن ناخد معها الديون والديون هيكون فيها كلام كتير ان شاء الله. ممكن ناخد فيها اوراق القبض الكمبيالات والسند الازني. تمام؟ وهنبص
على كل انواع الاصول المتداولة ان شاء الله بالتفصيل. خليني اركز معكم النهاردة عن حاجة اسمها البضاعة. هل البضاعة هي معناها كلمة بضاعة كده ونقول زكاتها قيمتها والمشي ولا فيها شوية تفاصيل؟ لأ فيها شوية تفاصيل
البضاعة هتنقسم الى كزا نوع. اول نوع منها حاجة اسمها بضاعة تامة الصنع في بضاعة تانية اسمها بضاعة تحت التشغيل او غير تمت الصنع فيه نوع تالت من البضاعة اسمها النوادي الخام او المواد الاولية
نوع رابع من البضاعة اسمها البضاعة بالطريق. وفي نوع خامس من البضاعة اسمها البضاعة لدى الوكلاء في حاجة اسمها قطع الغيار. كل ده بيصنف تحت بند اسمه بند البضاعة او بند اسمه بند المخزون السلعي زي ما بيسموه المحاسبين. طيب تعال ناخد
بالترتيب كده. بس خلينا ناخدهم بترتيب الترتيب التصنيع بتاعهم المادة الاولية يعني معناها المادة الخام اللي موجودة عندي في المخزن بغرض التصنيع. لو موجودة عندي بغرض التجارة او بغرض ان هي تدخل في منتج المآل بتاعه
في الاخر هو البيع او التجارة فتزكى بقيمتها السوقية. يعني نشوف المادة الاولية دي في تاريخ الحول قيمتها السوقية قد ايه وتزكى بقيمتها السوقية واحد يقول لي يعني ايه قيمة سوقية؟ قيمة سوقية يعني سعر البيع بتاعها
تمام طب ده نعرفه منين؟ نعرفه من التجار. نسأله القيمة بتاعة المواد الاولاني عندك النهاردة في تاريخ الحولي كم؟ ودي اللي تدخل ضمن الاموال الزكوية. طيب لو المادة الاولانية دي تم
اضافة عليها اي تصنيع. يعني دخلت عليها الايد العاملة. بس لسة لم تصل الى الانتاج التام بنسبة مية في المية. فبيسموها عند المحاسبين الانتاج تحت التشغيل او المواد غير تامة الصنع. وبناء عليه تزكى ازاي؟ هنجيب القيمة السوقية بتاعة المنتج في لما يبقى منتج تام وليكن مسلا
جنيه ونشوف نسبة الاتمان بتاعتها وليكن عشرين في المية او تلاتين في المية زي ما قلنا قبل كده في الاعمال تحت التنفيز. ونقول الف في عشرين في المية يبقى تديني متين جنيه
وبناء عليه يبقى المتين جنيه هي اللي تضام مع الاموال الزكوية. طب واحد يقول لي انا مش هاعرف احسب القيمة السوقية بتاعة المنتج لان دي لسه مواد اولية ولسه مش هاعرف
احسب الزكاة بتاعتها نقول له خلاص ما فيش مشكلة. احسب تكلفة المواد الاولية زائد تكلفة العمالة اللي اشتغلوا في هزا المنتج لغاية ما يوصل للمرحلة اللي احنا واقفين فيها اللي اسمها انتاج تحت التشغيل. طيب بعد مرحلة انتاج تحت التشغيل
البضاعة بتوصل للانتاج التام. الانتاج التام هو ده اشهر الامسلة عندنا اللي بيسموها البضاعة تزكى بقيمتها السوقية في تاريخ الحول. بنسبة اتمامها مية في المية عادي خالص نشوف سعر البيع بتاعها للجمهور وهو اللي يضم داخل الاموال الزكوية. طيب بعد كده عندي حاجة اسمها بضاعة بالطريق. ايه بضاعة بالطريق دي؟ يعني بضاعة جاية في الطريق. ممكن البضاعة دي تكون مسلا
في امريكا سعرها غير موجود لما تعدي الجمارك. سعرها وهي لسه موجودة على ارض الجمرك. سعرها لما توصل عندي المخزن اه حاجة رابعة. وبناء عليه العبء بتاريخ الحوام. بشوف قيمتها في تاريخ الحول بكم وزكيها بقيمتها السوقية على حسب المكان اللي هي موجودة فيه
طب لو البضاعة دي عنده وكيل ومختلف الاسعار بتاعتها من الوكيل الف وباء وجيم. يبقى تزكى بالقيمة السوقية بتاعتها على حسب السوق اللي هي موجودة فيه او على حسب المكان او على حسب الوكيل اللي هي موجودة عنده. آآ البضاعة في تاريخ الحول. اخيرا قطع الغيار
قطع الغيار لو هي بغرض التجارة تزكى زي عروض التجارة بقيمتها السوقية. ولو هي بغرض الاستخدام في الاصول السابتة لا تزكى لانها هتبقى مش من عروض التجارة هتبقى من عروض المستغلات او عروض القونية. وبناء عليه تعامل معاملة الاصول السابتة حتى لو هي مصنفة محاسبيا داخل الاصول المتداولة
بناء عليه ليس فيها زكاة. كده انا خلصت باختصار مسألة البضاعة. ان شاء الله اشوفكم في الحلقة اللي جاية. وتابعوا معنا زكاة الاصول المتداولة. والسلام عليكم ورحمة الله وبركاته